PIEGĀDES LĪGUMS Nr.\_\_\_\_\_\_

Tukumā, 2019.gada 11.februārī

Sabiedrība ar ierobežotu atbildību „Tukuma slimnīca”, Reģistrācijas Nr.40103233177, turpmāk – PIRCĒJS, tās valdes locekles Dzintras Rabkevičas personā, kas darbojas uz statūtu pamata, no vienas puses, un **Sabiedrība ar ierobežotu atbildību “Chemi Pharm Group”,** Reģistrācijas Nr.40003635989, turpmāk – PĀRDEVĒJS, tās valdes priekšsēdētāja Edmunda Čižo personā, kas darbojas uz statūtu pamata, no otras puses, abas kopā sauktas Puses un katra atsevišķi – Puse, pamatojoties uz iepirkuma **“Medikamentu, medicīnas preču un dezinfekcijas līdzekļu piegāde”** **(identifikācijas Nr. TS 2018/5)** rezultātu, noslēdz šo Piegādes līgumu, turpmāk – Līgums:

1. **LĪGUMA PRIEKŠMETS**

PIRCĒJS pērk un PĀRDEVĒJS pārdod un piegādā medikamentus un medicīnas preces/dezinfekcijas līdzekļus*,* saskaņā ar tehnisko specifikāciju, turpmāk – Prece. Preces specifikācija noteikta Līguma pielikumā Nr.1, turpmāk – Specifikācija, saskaņā ar PĀRDEVĒJA piedāvājumu iepirkumam **“Medikamentu, medicīnas preču un dezinfekcijas līdzekļu piegāde” (identifikācijas Nr. TS 2018/5)**, turpmāk – Piedāvājums.

1. **PRECES CENA**
	1. Līgumsumma ir **21 813,05** (*divdesmit viens tūkstotis astoņi simti trīspadsmit euro un pieci centi*), tajā skaitā pievienotās vērtības nodoklis 21% (divdesmit viens procents) un 12% (divpadsmit procenti), saskaņā ar Preču vienību cenu Līguma pielikumā Nr.1.
	2. Šajā summā iekļautas visas Preces iepakojuma, piegādes izmaksas līdz PIRCĒJA norādītajai vietai, kā arī visi valsts un pašvaldības noteiktie nodokļi, nodevas un citas izmaksas, kas saistītas ar Preci vai tās piegādi.
	3. Preces cena paliek nemainīga visā Līguma izpildes periodā.
2. **PUŠU TIESĪBAS UN PIENĀKUMI**
	1. PĀRDEVĒJS nodrošina Preces piegādi iepakojumā, kas nodrošina pilnīgu Preces drošību pret iespējamajiem bojājumiem to transportējot.
	2. PĀRDEVĒJS piegādā Specifikācijai un Piedāvājumam atbilstošu Preci.
	3. PĀRDEVĒJS piegādā Preci Līgumā noteiktajā kārtībā.
	4. PIRCĒJAM ir tiesības pārbaudīt piegādātās Preces kvalitāti un pieteikt pretenzijas, ja tā neatbilst Līguma noteikumiem.
	5. PIRCĒJS veic Līgumā noteiktajā termiņā piegādātās kvalitatīvas un Līguma noteikumiem atbilstošas Preces apmaksu Līgumā noteiktajā kārtībā.
	6. Iegādes atbildīgās persona no PIRCĒJA puses – ***aptiekas virsmāsa* (tālr.63125356).**
	7. Piegādes atbildīgā persona no PĀRDEVĒJA puses –

*Amats, vārds, uzvārds (tālrunis)*

1. **PRECES NODOŠANA UN PIEŅEMŠANA**
	1. PĀRDEVĒJS PIRCĒJAM piegādā Preci PIRCĒJA norādītajā telpā Medikamentu noliktavā, Tukuma slimnīcā, Raudas iela 8, Tukums.
	2. PĀRDEVĒJS pārdod PIRCĒJAM Preci atsevišķās partijās saskaņā ar telefoniskiem PIRCĒJA pasūtījumiem.
	3. PĀRDEVĒJS saskaņo (telefoniski ar Līguma 3.6.punktā norādīto PIRCĒJA iegādes atbildīgo personu) piegādājamās Preces laiku un apjomu 3 (trīs) darba dienu pirms piegādes.
	4. Piegāde notiek darba dienās no plkst. 8:00 līdz 16:00 Medikamentu noliktavā, Tukuma slimnīcā, Raudas iela 8, Tukums, ceturtajā stāvā. (Laboratorijas preces un reaģentus laboratorijā, Raudas iela 8, Tukums, trešajā stāvā)
	5. PĀRDEVĒJS Preces pavaddokumentos norāda: Līguma Nr., Preces nosaukumu, specifikāciju, daudzumu, cenu.
	6. Preces piegādes fakts tiek noformēts, PIRCĒJAM un PĀRDEVĒJAM parakstot Preces pavaddokumentus.
	7. Par konstatēto nekvalitatīvo vai Līguma noteikumiem neatbilstošo Preci PIRCĒJS rakstveidā paziņo PĀRDEVĒJAM 5 (piecu) darba dienu laikā, uzaicinot PĀRDEVĒJU sastādīt divpusēju aktu par konstatētajām neatbilstībām. PĀRDEVĒJAM pēc paziņojuma saņemšanas 24 (divdesmit četru) stundu laikā jāierodas PIRCĒJA norādītajā Preces atrašanās vietā. PĀRDEVĒJA neierašanās gadījumā PIRCĒJAM ir tiesības sastādīt aktu bez PĀRDEVĒJA piedalīšanās, pieaicinot neieinteresētu personu.
	8. PĀRDEVĒJAM jānomaina nekvalitatīvā vai Līguma noteikumiem neatbilstošā Prece pret kvalitatīvu un atbilstošu Līguma noteikumiem 5 (piecu) darba dienu laikā pēc akta sastādīšanas.
	9. PIRCĒJS ir tiesīgs atteikties no nekvalitatīvas vai Līguma noteikumiem neatbilstošas Preces pieņemšanas vai attiecīgi samazināt Preces cenu, ja PĀRDEVĒJS nerīkojas Līguma 4.7. vai 4.8.punktos noteiktajā kārtībā.
2. **KVALITĀTE**
	1. Preces kvalitātei jāatbilst Specifikācijai, Piedāvājumam un Civillikuma 1593.panta otrās daļas noteikumiem.
	2. Preces iepakojums marķēts atbilstoši Valsts valodas likuma 21. panta 3. daļas noteikumiem.
	3. Derīguma termiņam ir jābūt ne mazākam kā ¾ no kopējā derīguma termiņa piegādes brīdī.
3. **NORĒĶINU KĀRTĪBA**
	1. Samaksa par piegādāto kvalitatīvo un Līguma noteikumiem atbilstošo Preci tiek veikta *euro* ar pārskaitījumu PĀRDEVĒJA bankas kontā 60 (sešdesmit) dienu laikā, pamatojoties uz PĀRDEVĒJA izrakstītu pavaddokumentu, pēc PRECES piegādes un pieņemšanas- pavaddokumenta parakstīšanas.
	2. Par apmaksas dienu tiek uzskatīta diena, kad PIRCĒJS veicis bankas pārskaitījumu par Preci uz PĀRDEVĒJA kontu.
	3. Ja piegādāta nekvalitatīva vai Līguma noteikumiem neatbilstoša Prece, par ko Līgumā noteiktā kārtībā sastādīts akts, norēķināšanās par Preci notiek pēc tās apmaiņas pret kvalitatīvu un atbilstošu Līguma noteikumiem.
4. **PUŠU MANTISKĀ ATBILDĪBA**
	1. Nekvalitatīvas vai Līguma noteikumiem neatbilstošas Preces piegādes gadījumā PĀRDEVĒJA pienākums ir 5 (piecu) darba dienu laikā veikt atkārtotu kvalitatīvas un Līguma noteikumiem atbilstošas Preces piegādi uz sava rēķina.
	2. Ja PIRCĒJS neveic Preces apmaksu Līguma 6.punktā noteiktajā termiņā, tas maksā PĀRDEVĒJAM līgumsodu 0,1% (vienas desmitdaļas no procenta) apmērā no pasūtītās un neapmaksātās summas par katru nokavēto dienu, pamatojoties uz PĀRDEVĒJA sastādītu rēķinu, bet līgumsoda kopējā summa nedrīkst pārsniegt 5% (piecus procentus) no kopējās Līguma summas.
	3. Ja PĀRDEVĒJS nav piegādājis PRECI šī Līguma 4.punktā noteiktajā termiņā vai ir piegādājis nekvalitatīvu vai Līguma noteikumiem neatbilstoši Preci, tas maksā līgumsodu 0,1% (vienas desmitdaļas no procenta) apmērā no pasūtītās un nepiegādātās Preces summas par katru nokavēto dienu, bet līgumsoda kopējā summa nedrīkst pārsniegt 5% (piecus procentus) no Līguma kopējās summas.
	4. Līgumsoda samaksa neatbrīvo Puses no saistību izpildes.
5. **NEPĀRVARAMA VARA**
	1. Puses tiek atbrīvotas no Līguma saistību izpildes, ja iestājas nepārvaramas varas apstākļi. Pie nepārvaramas varas apstākļiem tiek pieskaitīti: ugunsgrēks, plūdi, zemestrīce un citi ārkārtēja rakstura negadījumi, ko Puses nevarēja iepriekš paredzēt.
	2. Gadījumā, ja iestājas Līguma 8.1.punktā noteiktie nepārvaramas varas apstākļi, Līgumā noteiktie termiņi tiek pagarināti attiecīgi par tādu laika periodu, par kādu nepārvaramas varas apstākļi aizkavējuši Līguma izpildi.
	3. Puses par Līguma izpildi traucējoša negadījuma sākuma laiku un izbeigšanos 5 (piecu) kalendāro dienu laikā informē otru Pusi. Nesavlaicīga paziņojuma gadījumā vainīgā Puse netiek atbrīvota no saistību izpildes šajā Līgumā noteiktajos termiņos.
	4. Ja nepārvaramas varas apstākļu dēļ Preces piegāde aizkavējas vairāk kā par 30 (trīsdesmit) kalendārajām dienām, PIRCĒJS ir tiesīgs vienpusēji atkāpties no Līguma par to rakstveidā brīdinot PĀRDEVĒJU 5 (piecas) darba dienas iepriekš.
6. **STRĪDU IZSKATĪŠANA UN LĪGUMA IZBEIGŠANA**
	1. Ja viena Puse pārkāpusi kādu no Līguma noteikumiem, otrai Pusei ir tiesības pieteikt rakstveida pretenziju, kurā norādīts pārkāpuma raksturs un Līguma punkts, kuru Puse uzskata par pārkāptu.
	2. Līguma izpildes gaitā Puses vadās pēc Civillikuma normām par pirkuma līgumu.
	3. Strīdus un nesaskaņas, kas var rasties Līguma izpildes rezultātā vai sakarā ar Līgumu, Puses atrisina savstarpēju pārrunu ceļā. Ja Puses nevar panākt vienošanos, tad domstarpības risināmas Latvijas Republikas tiesā.
	4. Puses var izbeigt Līgumu pirms Līguma termiņa beigām Pusēm savstarpēji vienojoties.
	5. PIRCĒJAM ir tiesības vienpusēji atkāpties no Līguma bez PĀRDEVĒJA piekrišanas šādos gadījumos:
		1. saskaņā ar Līguma 8.4.punkta noteikumiem;
		2. ja PĀRDEVĒJS nepiegādā Preci 4.punktā noteiktajā termiņa;
		3. ja PĀRDEVĒJS atkārtoti piegādā nekvalitatīvu, Piedāvājumam vai Līguma noteikumiem neatbilstošu Preci, par ko sastādīti attiecīgi Pušu parakstīti akti.
	6. PĀRDEVĒJAM ir tiesības vienpusēji atkāpties no Līguma bez PIRCĒJA piekrišanas, ja PIRCĒJS atkārtoti neveic apmaksu saskaņā ar Līguma noteikumiem.
7. **CITI NOTEIKUMI**
	1. Līgums stājas spēkā ar tā parakstīšanas brīdi.
	2. Līgums ir spēkā līdz 2022.gada 10.februārim vai Pušu saistību pilnīgai izpildei vai atbilstoši Līguma 9.4., 9.5. vai 9.6.punktu noteikumiem.
	3. Visi Līguma grozījumi vai papildinājumi tiek izdarīti rakstiski, Pusēm tos parakstot un ir spēkā no to visu eksemplāru parakstīšanas brīža.
	4. Visi Līgumā minētie pielikumi, kā arī pēc Līguma slēgšanas sastādītie Līguma grozījumi vai papildinājumi, ja tie ir sastādīti, ievērojot Līguma 10.3.punkta noteikumus, ir Līguma neatņemamas sastāvdaļas.
	5. Ja kāds no šā Līguma noteikumiem zaudē juridisko spēku, pārējie Līguma punkti paliek spēkā.
	6. Ar Līgumu ir noteikta pilnīga Pušu vienošanās un pēc tā parakstīšanas tas atstāj un atsauc visas iepriekšējās mutiskas un rakstiskas vienošanās, sarunas, dokumentus, protokolus un korespondenci starp Pusēm sakarā ar Līguma priekšmetu, termiņu un noteikumiem.
	7. Puses nekavējoties ziņo par savas adreses, tālruņa numura vai norēķinu rekvizītu maiņu, kā arī paziņo par izmaņām pilnvarotās personas paraksta tiesībām.
	8. Līgums sastādīts latviešu valodā uz 8 (*astoņām*) lapām, no kurām 4 (*četras*) lapas aizņem Līguma teksts un 4 (*četras*) lapas Specifikācija, 2 (divos) eksemplāros ar vienādu juridisku spēku, no kuriem viens glabājas pie PIRCĒJA un otrs pie PĀRDEVĒJA.

Pielikumi:

Specifikācija/Finanšu piedāvājums.

1. **PUŠU JURIDISKĀS ADRESES UN MAKSĀJUMU REKVIZĪTI**

**Pircējs: Pārdevējs:**

|  |  |
| --- | --- |
| **SIA Tukuma slimnīca** Raudas iela 8, Tukums,LV-3101Reģ.nr. 40103233177A/S SEB Banka Konts LV98UNLA0050014260027Kods UNLA LV 2XTālr. 29106602, 63122210Valdes locekle*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Dz. Rabkeviča | **SIA Chemi Pharm Group** Juridiskā adrese: Īslīces iela 5-29, Rīga, LV-1058Faktiskā adrese: Rītausmas iela 23, Rīga, LV-1058 Reģ.nr. 40003635989A/S Swedbank Konts LV58HABA0551004806487Kods HABA LV 22 Tālr. 29453760, 66010634 Valdes priekšsēdētājs*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* E. Čižo |